《宿坑口孙启先生家次韵时予以疾戒饮故诗及之》
明代·程敏政

前辈风流杳莫俦，近来人物数谁优。閒心坐与鸥盟狎，世态看同蜃气浮。

无分清尊开北海，有情吟榻借南州。掀髯久欲闻长啸，明月何时共倚楼。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。